২০১৪-১৫ মৌসুমের শেফিল্ড শিল্ডের প্রথম রাউন্ডে প্রথম-শ্রেণীর ক্রিকেটে অভিষেক ঘটে। কুইন্সল্যান্ডের সদস্যরূপে অ্যাডিলেড ওভালে অনুষ্ঠিত খেলাটিতে প্রতিপক্ষীয় দল ছিল সাউথ অস্ট্রেলিয়া। জো বার্নসের সাথে ব্যাটিং উদ্বোধনে নামেন তিনি। কুইন্সল্যান্ডের প্রথম ইনিংসে ৮৩ রান তুলেন। নিক স্টিভেন্সের সাথে চতুর্থ উইকেট জুটিতে ৯৯ রান করেন।

ব্রিসবেনের গ্রেড ক্রিকেট প্রতিযোগিতায় রেডল্যান্ডসের পক্ষে খেলেন। এছাড়াও, ইংল্যান্ডের ক্লাব ক্রিকেটে দুই মৌসুম অতিবাহিত করেন। ডেভন প্রিমিয়ার লীগে প্লাইমাউথ এবং কেন্ট প্রিমিয়ার লীগে স্যান্ডউইচের প্রতিনিধিত্ব করেছেন।

২০১৬-১৭ মৌসুমের ম্যাটাডোর বিবিকিউজ ওয়ান-ডে কাপে ৪৫.১৬ গড়ে ২৭১ রান ও প্রতি ১০০ বলে ৯০.৬৩ রান তুলেন। এরফলে প্লেয়ার অব দ্য টুর্নামেন্টের পুরস্কার লাভ করেন তিনি। ২০১৭-১৮ মৌসুমের জেএলটি কাপে অংশ নেন। কুইন্সল্যান্ড ও ক্রিকেট অস্ট্রেলিয়া একাদশের মধ্যকার খেলায় নবপ্রবর্তিত লোকদেখানো ফিল্ডিংয়ের কারণে প্রথম খেলোয়াড় হিসেবে জরিমানার সম্মুখীন হন। তার দলকেও তজ্জন্যে পাঁচ রান জরিমানা গুণতে হয়।

মার্চ, ২০১৮ সালে ক্রিকেট অস্ট্রেলিয়া কর্তৃপক্ষ মারনাস লাবুশেনকে শেফিল্ড শিল্ডের জন্যে বর্ষসেরা খেলোয়াড় হিসাবে মনোনীত করে।

আন্তর্জাতিক ক্রিকেট
কাউন্টি ক্রিকেট
শৈশবকাল
প্রথম-শ্রেণীর ক্রিকেট